WAT Woord van die Week: werkeselArgieffoto Woord: werkesel Betekenis: Persoon wat voortdurend baie hard werk. Waar kom dit vandaan? Uit Nederlands werkezel (1787), so genoem omdat ‘n esel vir lang tye hard kan werk. Woord: werkolis, werkoholis Betekenis: Werkslaaf Waar kom dit vandaan? Uit werk en -olis, as leenvertaling van Engels workaholic (1968). Engels workaholic is ‘n samevoeging van work “werk” en die knipsel -aholic, gevorm na analogie van alcoholic “alkoholis”. Engels workaholic kom ook voor in Duits workaholic en Nederlands workaholic (ná 1950). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.